stanford-oval/wikipedia huggingface dataset:
Kirkon ulkomaanapu
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon ulkomaanapu
Naisten pankki
Toisenlainen lahja
Changemaker
Eappi -kumppanuusohjelma Israelissa ja Palestiinalaisalueilla
ACT Alliance
Uskonnollisten ja perinteisten johtajien rauhanvälitysverkosto
CHS Alliance
Kirkon Ulkomaanapu toimii nykyisin 12 maassa: Etelä-Sudanissa, Israelissa, Jordaniassa, Kambodžassa, Keniassa, Keski-Afrikan tasavallassa, Liberiassa, Myanmarissa, Nepalissa, Somaliassa, Syyriassa ja Ugandassa.
Peltomaratti

| Peltomaratti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Maratit Asperula
Laji::  arvensis
Kaksiosainen nimi
 Asperula arvensis  L. 
Katso myös
   Peltomaratti Wikispeciesissä   Peltomaratti Commonsissa 
Infobox OKNimi-testi OK: 
Peltomaratti (Asperula arvensis) on yksivuotinen matarakasvi, jota esiintyy Euroopassa ja Välimeren alueella. Se on pystyvartinen, kaljuvartinen ja usein runsashaarainen. Alempien nivelien lehtikiehkurassa on neljä vastapuikealapaista lehteä, ylempien nivelien kuudesta kahdeksaan kapeansoikeaa lehteä. Kukinto on tiheä ja mykerömäinen. Teriö on sininen, hyvin kapeatorvinen, kärjestä neliliuskainen.
Aiheesta muualla

Kasviatlas: Peltomaratti (Asperula arvensis)
ITIS: Asperula arvensis (englanniksi)
United States Department of Agriculture (USDA): Asperula arvensis (englanniksi)
Piia Sormunen

Piia Sormunen (o.s. Lamberg, s. 1970) on suomalainen tekniikan tohtori. Hän on työskennellyt muun muassa tutkijana, opettajana ja konsulttina. Sormunen nimitettiin huhtikuussa 2020 Industry professorin tehtävään Tampereen yliopiston rakennetun ympäristön tiedekuntaan. Tehtävä on viisivuotinen, ja Sormunen aloitti siinä toukokuun 2020 alussa.
Piia Sormunen valmistui diplomi-insinööriksi vuonna 1994 Lappeenrannan teknillisestä korkeakoulusta, pääaineenaan energiatalous. Sormunen työskenteli pari vuotta yksityisessä yrityksessä ja siirtyi vuonna 1997 Teknillisen korkeakoulun LVI-laboratorioon tutkimaan lämmön varastointia ja siihen liittyvää laskentaa. Hän väitteli tohtoriksi joulukuussa 2003, väitöskirjan nimi on Mathematical modelling and experimental investigation of melting and solidification in a finned phase change material storage. Väitöstyössään Sormunen tutki teollisesti käytettäviä faasimuutosmateriaaleja mallintamalla matemaattisesti sulamista ja kiteytymistä ja tutkimalla lämmön siirtymistä. Väitöskirjan viimeistelyn loppuvaiheessa Sormunen siirtyi Insinööritoimisto Olof Granlundille. Sormunen oli välillä muutaman vuoden yliopettajana Metropolia Ammattikorkeakoulussa ja palasi vuonna 2015 Granlundille sen  tytäryhtiöön Granlund Consultingiin toimialajohtajaksi.
Vuonna 2008 perustettu LVI-alalla toimivien naisten yhteistyöverkosto LVI-naiset ry valitsi Sormusen vuoden 2015 LVI-naiseksi.
Kuplapallo

Kuplajalkapalloa Helsingin kansalaistorilla kesällä 2016.
Kuplapallo (engl. bubble football) on jalkapalloa muistuttava urheilulaji, jossa pelaajilla on suojanaan läpinäkyvä, ilmatäytteinen kupla-asu. Kupla ulottuu pelaajan pään yläpuolelta aina polviin saakka. Kuplapalloa pelataan kesäisin jalkapallokentillä ja puistoissa, talvisin liikuntahalleissa. Kuplapallosta on muutamassa vuodessa tullut suosittu aktiviteetti esimerkiksi polttareihin ja yritysten työhyvinvointipäiviin.
Kuplapalloa pelataan useimmiten 4–5 henkilön joukkueissa. Pelin alussa joukkueet seisovat omilla maaliviivoillaan, ja pillin vihellyksestä pelaajat lähtevät tavoittelemaan keskellä kenttää olevaa palloa. Pelissä törmääminen ja taklaaminen on sallittua.
Ensimmäisenä kuplapallon toi Suomeen Kuplapallo.fi vuonna 2014, minkä jälkeen kuplapalloa järjestäviä yrityksiä on ilmaantunut kaikkiin suurimpiin kaupunkeihin. Kuplapallo tunnetaan eri kaupungeissa eri nimillä: esimerkiksi kuplajalkapallo, superfutis, kuplafutis, kontaktifutis ja zorb-jalkapallo.
Historia

Kuplafutis on lähtöisin Norjasta, vaikka itse kuplapallon ovat kehittäneet tanskalaiset. Laji tuli suuren yleisön tietoisuuteen joulukuussa 2011 norjalaisen viihdeohjelman kautta, joka laittoi kaksi paikallista jalkapallojoukkuetta pelaamaan vastakkain juontajien selostaessa peliä. Video levisi YouTubessa ympäri maailmaa ja moni nykyään toimiva kuplafutisyritys on saanut ensimmäisen inspiraationsa kyseisestä videosta.[lähde? ]
Lajin ensimmäisiä MM-kisoja yritettiin järjestää vuonna 2016 Thaimaassa kansainvälisen kuplafutisliiton toimesta yhdessä isäntämaan järjestäjien kanssa. Isäntämaa ei onnistunut löytämään riittävästi sponsoreita tapahtuman järjestämiseksi, eivätkä MM-kisat toteutuneet. Seuraavaksi Intia otti vastuulleen MM-kisojen järjestämisen ja ennakoitu aika MM-kisoille oli tammikuu 2018 mutta sama toistui Intiassakin. Englannissa päätettiin järjestää omat MM-kisat Lontoossa 19. toukokuuta 2018. Myöhemmin selvisi, että prinssi Harryn ja Meghan Marklen häät järjestetään samana päivänä, jolloin MM-kisat piti siirtää viikkoa aikaisemmaksi (12. toukokuuta 2018). Suomen edustajana kansainvälisessä kuplafutisliitossa toimii Kevin Kluszewski. [lähde? ]
Impivaaran Jalkapallohallissa järjestettiin 1. tammikuuta 2016 Suomen MM-karsinta. Sen voitti Physiocatdolls-niminen joukkue.
Kuplapallo

Alkuperäiset kuplapallot valmistetaan edelleen Tanskassa TPU-muovista. Lajin suosion kasvaessa markkinoille  on ilmestynyt monia kiinalaisia valmistajia, jotka valmistavat huomattavasti halvempaan hintaan omia versioita kuplapalloista. Kiinassa valmistetut kuplapallot valmistetaan yleensä PVC-muovista, joka ei kestä samalla tavalla taklauksia kuin TPU-valmisteiset kuplapallot. Suomessa vain 5 yritystä, jotka käyttävät alkuperäisiä kuplapalloja. [lähde? ]
Kuplafutis Suomessa

Kuplafutis on tullut esille Suomessa muun muassa Mertaranta ja legendat -ohjelmassa esitetyn jakson myötä sekä amerikkalaisessa Shark Tank -ohjelmassa. Suomessa on tällä hetkellä noin 30 kuplafutisyritystä.[lähde? ] Sen lisäksi, että lajia pelataan polttareissa ja tyky-päivissä, on sen urheilullista ja kilpailullista puolta pyritty edistämään kehittämällä kerho- ja turnaustoimintaa. Vuonna 2017 Suomessa pyöri neljä kerhoa (Turussa kaksi, Espoossa yksi, Kirkkonummessa yksi). Lisäksi Raumalla lapset pääsevät viikoittain pelaamaan kuplafutista Iirolandiassa.
Suomessa on pyörinyt kahtena vuotena Kuplaliiga, mutta vähäisen osallistumismäärän takia on Kuplaliigan toiminta laitettu tauolle, kunnes laji saa merkittävämmän harrastajamäärän. Suomessa järjestetään vuosittain kuplafutisturnauksia, joista isoin on Turussa järjestettävä opiskelijoiden kuplafutisturnaus.[lähde? ] Vuonna 2017 turnaukseen osallistui 36 joukkuetta. Turnausta isännöi Båltsit yhdessä CampusSportin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
15 kiloa ilmaa ympärille ja futista pelaamaan! – ”On muuten raskasta” Yle Uutiset. 26.5.2015.
Tässäkö vuoden naurettavin uusi urheilulaji? – Katso video! (Arkistoitu – Internet Archive) Tamperelainen. 17.1.2014.
Levoniemenjärvi

| Levoniemenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°40′43″N, 24°01′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Lintumaanjärveen 
Järvinumero:  35.982.1.009
Mittaustietoja
Pinnankorkeus:  141,1 m 
Rantaviiva:  2,185 km 
Pinta-ala:  0,15959 km² 
 fiLevoniemenjärvi 
Levoniemenjärvi on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Järven pinta-ala on 16 hehtaaria ja sen pituus on 800 metriä ja leveys 350 metriä. Siihen laskee kaksi ojaa. Järven luusua sijaitsee järven lounaisrannalla, josta saa alkunsa 600 metriä pitkä laskuoja Lintumaanjärveen.
Järven rantaviiva on 2,2 kilometriä pitkä ja sen ranta on pääosin moreenipohjaista metsämaastoa. Järven etelärannat ovat soistuneita. Rannoille on rakennettu 15 loma-asuntoa, joille johtaa tiet yhdystieltä 13607.
Luonnontila

Järvi on kirkasvetinen ja karu. Järvi on matala minkä vuoksi siitä vähenee talvisin happi, mutta sen yleisluokitus on hyvä.
Historia

Vuoden 1855−1856 Kalmbergin kartastossa järven nimi kirjoitettiin "Poikipolianen järvet", jolla viitattiin myös Lintumaanjärveen. Vuoden 1884 Senaatin kartastossa järven nimenä luki "Poikkipuolijärvi". Lähes koko järvi oli peitetty ruohikkomerkeillä.
Pirunpesä

Pirunpesäksi kutsutaan useita paikkoja Suomessa, joissa on uskottu asuneen pahoja olentoja. Pirunpesiä on monta tyyppiä: rapaumaonkalo eli tafoni, kalliohalkeama, siirtolohkare tai luola.
Pirunpesä, rapaumaonkalo Jalasjärven Ylivallissa
Pirunpesä, kalliohalkeama Hollolan Messilässä
Pirunpesä, luola siirtolohkareen alla Porin Lyttylässä
Pirunpesä, ontto siirtolohkare Nokialla
Pirunpesä, luola Pyhäjärven rannalla Vesilahdella
Pirunpesä, luola Maaninkajärven rannalla Maaningalla
Pirunpesä, haljennut siirtolohkare Turun Lentokentän kaupunginosassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pirunpesä”, voi hakea sivunnimihaulla, laajalla sivunnimihaulla tai tekstihaulla.
Pirunpöytä

Pirunpöytä
Pirunpöytä on Kiteellä Kesälahden Hummovaaran kylässä sijaitseva uhrikivi eli kuppikivi. Kiven korkeus on 0,3–0,5 metriä ja sen sivuilla on mittaa 2,05 metriä ja 1,78 metriä. Pöytämäisen kiven laakeassa yläpinnassa on 78 kuoppaa, joiden halkaisija vaihtelee kolmesta kahdeksaan senttimetriin.
Kansantarinoiden mukaan kivessä olleet kuopat olisivat syntyneet pirun tanssiessa kiven päällä keskiyöllä.
Lönnrotin petäjänä tunnettu suuri mänty sijaitsee puolen kilometrin päässä Pirunpöydästä länteen.
Piazza Navona

Piazza Navona
Yksityiskohta Fontana dei Quattro Fiumi -suihkulähteestä
Piazza Navona on aukio Roomassa. Alun perin paikalla oli keisari Domitianuksen 1. vuosisadalla rakennuttama stadion Circus agonalis, jonka pohjakaavaa nykyinen aukio ja sitä reunustavat korttelit noudattavat, ja jonka nimestä Navona on johdettu. Aukion laidoilla on useita barokkityylisiä palatseja, kuten Palazzo Massimo alle Colonne ja Palazzo Madama. Piazza Navonaa hallitsee Sant’Agnese in Agonen kirkko, joka on Girolamo Rainaldin, Francesco Borrominin ja Carlo Rainaldin työtä (1652–1672).
Aukion keskellä on kolme suihkulähdettä, joista suurin on Berninin suunnittelema Fontana dei Quattro Fiumi (1651). Kaksi muuta suihkulähdettä ovat Giacomo della Portan Fontana di Nettuno (1574) ja Fontana del Moro (1576).
Piazza Navonalla järjestettiin 1800-luvulle saakka niin sanotut "vesikisat", joiden aikana aukio täytettiin vedellä ja ylimystö ajeli siellä vaunuillaan.
Aiheesta muualla

Kuvia tai muita tiedostoja aiheesta Piazza Navona Wikimedia Commonsissa
Livekuvaa Piazza Navonalta
Laura Production

Laura Production on suomalainen aikuisviihdeyhtiö, joka aloitti toimintansa keväällä 2004. Yrityksen tuotanto käsittelee still-kuvien, pornoelokuvien ja Internet-livelähetysten tekoa. Yrityksen johdossa toimii suomalainen pornonäyttelijä Laura.
Seksitreffit.fi, eli Laura Production, on julkaissut yli 300 kpl suomalaisia 15–60 minuuttia pitkiä aikuisviihdevideoita internetissä sekä 12 suomalaista aikuisviihde-DVD-levyä.
Laura Productionin ensimmäinen täyspitkä elokuva oli Blondes Have More Fun. Yritys tuotti myös tiettävästi ensimmäisen suomalaisen HDV-tekniikalla, 1080i-kameralla, kuvatun pornoelokuvan Sneaking on my Sister vuonna 2006.
Blondes Have 2 Much Fun on jatkoa Lauran Blondes-sarjalle. Elokuvassa on mukana monia muita suomalaisia aikuisviihdemalleja.
Elokuvia

Sneaking on my Sister
Blondes Have 2 Much Fun!
Ironsteel
Blondes Have More Fun
Muuta DVD tuotantoa

Suomiteinit 1
Suomiteinit 2
Suomiteinit 2007
MrLotharin teinikoulu 1
MrLotharin teinikoulu 2
Blondes Have more Fun 1
Blondes Have 2 much fun (2)
Sneaking on my Sister
Suomiamatöörit 1
Suomiamatöörit 2
MrJack Ensimmäinen Ristiretki
MrJack Toinen Ristiretki
Palkintoja

Jorma 2004 –voittaja: Paras elokuva – ”Blondes Have More Fun” (Laura Production)
Jorma 2005 –voittaja: Paras kohtaus – ”The Gentleman” (Laura Production)
Jorma-palkinnot myöntää Sexhibition seksimessuilla palkintoraati
Suomalaisia malleja

Tunnetuimpia suomalaisia aikuisiviihdemalleja, jotka ovat kuvanneet Seksitreffeille:
Laura Sade, Saana, Mr Lothar, Tony Scorpion, Kalle, RedSonja, Jamina, Jeppe, MrJack, MrPete, Jean-Pierre (J-P)
Aiheesta muualla

Laura-live (Arkistoitu – Internet Archive)
Sexhibition (Arkistoitu – Internet Archive)
Pikriinihappo

| Pikriinihappo |
| --- | --- |


Tunnisteet
IUPAC-nimi:  2,4,6-trinitrofenoli
CAS-numero:  88-89-1
PubChem CID:  6954
Ominaisuudet
Molekyylikaava:  C6H3N3O7
Moolimassa:  229,10 g/mol g/mol
Ulkomuoto:  Keltaisia kiteitä
Sulamispiste:  122 °C
Kiehumispiste:  n. 300 °C (räjähtää)
Tiheys:  1,763 g/cm3
Liukoisuus veteen:  veteen 1,4 g/100 ml
   
Pikriinihappo eli 2,4,6-trinitrofenoli eli TNP on fenoli, jota käytetään räjähdysaineissa. Sitä valmistetaan nitraamalla fenolia, bentseeniä tai salisyylihappoa. 1900-luvun alussa sitä käytettiin antiseptisena aineena, palovammojen, malarian ja isorokon hoitoon.
Pikriinihapon reaktiotuotteet pikraatit ovat räjähdysherkkiä.
Historia

Pikriinihappo mainittiin ensimmäisen kerran Johann Rudolf Glauberin alkemiaa käsitelleissä kirjoituksissa vuonna 1742. Sen valmistaminen fenolia nitraamalla onnistui ensi kerran vuonna 1841. Pikriinihappo oli ensimmäinen suuritehoinen räjähdysaine, joka sopi tykinkranaattien täytteeksi, sillä se kesti laukaisutapahtuman iskun. Pikriinihapon ja nitroselluloosan seos suhteessa 70/30 otettiin käyttöön Ranskan armeijassa 1887 nimellä meliniitti (ransk. mélinite). Myöhemmät meliniitti-nimellä tunnetut aineet olivat joko raakaa pikriinihappoa tai pikriinihapposeoksia, joissa oli pieniä määriä muita aromaattisia nitroyhdisteitä. Lisäämällä pikriinihappoon aromaattisia nitroyhdisteitä sen sulamislämpötila saatiin laskemaan, mikä mahdollisti pikriinihapon valamisen. 1800-luvun lopulla useimmat armeijat ottivat pikriinihapon tai sen seokset käyttöön ensisijaisena räjähdysaineenaan. Pikriinihappo kuitenkin muodostaa metallin kanssa kosketuksiin päästessään pikraatteja, jotka ovat erittäin iskuherkkiä. Tästä syystä sen käyttö ammustäytteenä oli vaarallista. Se korvattiin pääosin TNT:llä vuodesta 1902 alkaen, mutta pikriinihappotäytteisiä ampumatarvikkeita oli käytössä vielä toisessa maailmansodassa. Halifaxin räjähdysonnettomuus osoitti sen iskuherkkyyden.
Pikriinihappo liukenee hyvin asetoniin, etanoliin, metanoliin ja bentseeniin sekä kohtalaisesti veteen. Yhdiste räjähtää yli 300 °C:n lämpötilassa. Pikriinihapon ollessa kosketuksessa betonin kanssa siitä voi muodostua räjähdysherkkää kalsiumpikraattia.
Aineenvaihdunnassa pikriinihapon nitroryhmät (-NO2) muuttuvat amiineiksi. Pikriinihapon puoliintumisaika veressä on noin 13,4 tuntia ja noin 60 % erittyy kokeellisesti virtsaan muuttumattomana.
Aiheesta muualla

Wikimedia Commonsissa on kuvia tai muita tiedostoja aiheesta .
Pikriinihapon kansainvälinen kemikaalikortti
Kemian työsuojeluneuvottelukunta (KETSU): Pikriinihappo (Arkistoitu – Internet Archive) (pdf)
Coloria.net: Pikriinihappo
ChemBlink: Picric acid (englanniksi)
Kutsu EP

| Kutsu EP Julma-Henri & RPK |
| --- | --- | --- |

EP-levyn tiedot
 Julkaistu: 9. joulukuuta 2010
 Formaatti: LP
 Tuottaja(t): RPK
 Tyylilaji: rap, dubstep
 Levy-yhtiö: Mörssi
Julma-Henrin & RPK:n muut julkaisut
|   | Kutsu EP 2010 | ”HENRI” 2011 |
Julma-Henrin muut julkaisut
| Psykoterapia 2010 | Kutsu EP 2010 | ”HENRI” 2011 |
Kutsu EP on Julma-Henrin ja RPK:n 9. joulukuuta 2010 Mörssi -levy-yhtiön kautta julkaistu EP. Se julkaistiin ainoastaan vinyylinä ja sen kaikki kuusi kappaletta ovat esimakua Julma-Henrin ja RPK:n 16. helmikuuta 2011 julkaistavalta ”HENRI” -albumilta. Kutsu EP nousi ilmestyttyään Suomen viralliselle singlelistalle sijalle 13.
Taustaa

EP:n sanoitukset ovat luonnollisesti Julma-Henrin käsialaa, kun taas EP:n tuotannosta ja sävellyksestä vastaa RPK. EP:n ensimmäinen näytekappale ”Ongelma ristii kädet” julkaistiin heinäkuussa 2010. Toinen näytekappale ”Jumala on kuollu” julkaistiin marraskuussa 2010. Kappaleella Henri käyttää autotune -efektiä. Kappaleesta ”Kutsu” on kuvattu Otto Byströmin ja Ristomatti Myllylahden ohjaama musiikkivideo.
Kappaleet

Kutsu – 4.41
Mielenmuutos – 3.41
Yksi – 3.51
Punaiselle – 4.47
Ongelma ristii kädet – 4.16
Jumala on kuollu – 4.42
Aiheesta muualla

”Kutsu” -musiikkivideo YouTubessa
EP:n tiedot Levykauppa Äxän sivustolla[vanhentunut linkki]
Kuvakaappaus ”Kutsu” -musiikkivideosta.
Libor Sionko

| 0 | 1 | 2 |
| --- | --- | --- |

Henkilötiedot
Koko nimi: Libor Sionko
Syntymäaika: 1. helmikuuta 1977
Syntymäpaikka: Ostrava, Tšekki
Pelipaikka: keskikenttäpelaaja
Pituus: 178 senttimetriä
Seurat
| Vuodet | Seura | O (M) |
| 1993-1994 1994-1996 1996-1997 1997-1999 1999-2004 2004-2004 2004-2006 2006-2007 2007- | FC Baník Ostrava Zelezarny Trinec VTJ Znojmo FC Baník Ostrava AC Sparta Praha Grazer AK FK Austria Wien Rangers FC Kööpenhamina | 1 (0) 12 (3) 0 (0) 45 (11) 95 (25) 15 (2) 63 (8) 18 (3) 50 (9) |
Maajoukkue
| 1999–2010 | Tšekki | 41 (8) |
 Seurajoukkueuran tilastot kattavat vain kansalliset sarjat, päivitetty 13. toukokuuta 2008.  Maajoukkueuran tilastot päivitetty 30. heinäkuuta 2018.
Libor Sionko (s. 1. helmikuuta 1977 Ostrava) on tšekkiläinen jalkapalloilija, joka kotimaansa seurojen lisäksi edusti itävaltalaisia Grazer AK:ta ja Austria Wieniä, skotlantilaista Rangersiä sekä tanskalaista FC Kööpenhaminaa. Hän oli pelipaikaltaan keskikenttäpelaaja.
Uransa alkuaikoina Sionko edusti Austria Wienia, Grazia, AC Sparta Prahaa ja FC Baník Ostravaa. Spartassa loistavan liiga- ja UEFA Cup -kauden pelannut Sionko jätti seuran sopimuskiistojen takia ja siirtyi Grazer Athletiksport-Klubiin helmikuussa 2004. Hän auttoi joukkueen Itävallan liigamestaruuteen ja seuran historian neljänteen cup-mestaruuteen.
Menestyksekkään kauden jälkeen Sionko siirtyi Austria Wieniin, jossa hän auttoi joukkuetta kaudella 2004–2005 UEFA Cupissa aina puolivälieriin saakka. Seuraavalla kaudella hän juhli jälleen tuplamestaruutta tällä kertaa wieniläisten paidassa.
16. toukokuuta 2006 Sionko siirtyi Rangersiin kolmen vuoden sopimuksella. Sionko debytoi Rangersin paidassa 30. heinäkuuta 2006 ottelussa Motherwellia vastaan. Tšekkiläinen teki ottelussa myös maalin. Ura joukkueessa jäi kuitenkin yhteen kauteen, sillä Sionko ei onnistunut murtautumaan Rangersin avausmiehistöön. Kesällä 2007 hän siirtyikin Tanskan superliigaan FC Kööpenhaminaan.
Tšekin maajoukkuetta Sionko edusti 41 kertaa ja teki kahdeksan maalia. Sionko valittiin Tšekin joukkueeseen vuoden 2006 MM-kisoihin, kun alun perin kisoihin valittu Vladimír Šmicer loukkaantui.
Meriitit

Itävallan mestaruus (2): 2004, 2006
Itävallan cup (3): 2004, 2005, 2006
Tanskan mestaruus: 2009
Tanskan cup: 2009
Tšekin mestaruus (3): 2000, 2001, 2003
Tšekin cup: 2004
Aiheesta muualla

Sionkon profiili soccerbase.comin sivuilla (Arkistoitu – Internet Archive)
Tšekin joukkue – Jalkapallon MM-kilpailut 2006
1 Čech |
2 Grygera |
3 Mareš |
4 Galásek |
5 Kováč |
6 Jankulovski |
7 Sionko |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Jarolím |
15 Baroš |
16 Blažek |
17 Štajner |
18 Heinz |
19 Polák |
20 Plašil |
21 Ujfaluši |
22 Rozehnal |
23 Kinský |
Valmentaja Brückner
Tšekin joukkue – Jalkapallon EM-kilpailut 2008
1 Čech |
2 Grygera |
3 Polák |
4 Galásek |
5 Kováč |
6 Jankulovski |
7 Sionko |
8 Fenin |
9 Koller |
10 Svěrkoš |
11 Vlček |
12 Pospěch |
13 Kadlec |
14 Jarolím |
15 Baroš |
16 Blažek |
17 Matějovský |
18 Sivok |
19 Skácel |
20 Plašil |
21 Ujfaluši |
22 Rozehnal |
23 Zítka |
Valmentaja Brückner
Pobedan metroasema

| Pobeda> Победа |
| --- | --- |

 Samaran metro 
Perustiedot
Metrolinjat:  1-linja
Sijainti:  53.206369°N, 50.235061°E
Paikkakunta:  Samara, Venäjä
Avattu:  26. joulukuuta 1987
Rakenne
Tyyppi:  tunneliasema
Pobeda (ven. Победа) on yksi Samaran metron asemista. Se avattiin 26. joulukuuta 1987.
Luca Bucci

| Henkilötiedot |
| --- | --- | --- |
Syntymäaika: 13. maaliskuuta 1969 (ikä 55)
Syntymäpaikka: Bologna, Italia
Pituus: 180 senttimetriä
Junioriseurat
1984–1986: Parma
Seurat
| Vuodet | Seura | O (M) |
| 1986–1990 1987 1987–1988 1990–1992 1992–1993 1993–1997 1997 1997–2003 2003–2004 2005–2008 2008–2009 | Parma → Pro Patria (laina) → Rimini (laina) Casertana Reggiana Parma → Perugia (laina) Torino Empoli Parma Napoli | 5 (0) 1 (0) 1 (0) 67 (0) 36 (0) 95 (0) 17 (0) 160 (0) 17 (0) 81 (0) 1 (0) |
Maajoukkue
| 1994–1995 |  Italia | 3 (0) |
 Seurajoukkueuran tilastot kattavat vain kansalliset sarjat.
Luca Bucci (s. 13. maaliskuuta 1969 Bologna, Italia) on italialainen entinen jalkapallomaalivahti. Hän pelasi yhteensä 297 Serie A -ottelua.
Ura

Bucci aloitti jalkapalloilun Parman junioreissa, josta hänet nostettiin edustusjoukkueeseen kaudella 1985–1986. Hän pelasi kuitenkin ensimmäisen ottelunsa kaudella 1986–1987 Serie B:ssä. Bucci lainattiin vuosiksi 1987 ja 1988 Pro Patriaan ja Riminiin, jossa hän ei kuitenkaan saanut peliaikaa. Palattuaan takaisin Parmaan hän pelasi parhaimmillaan neljä ottelua kaudella 1989–1990.
Kauden päätteeksi Bucci siirtyi sarjatasoa alemmaksi Serie C1:een US Casertanaan, jossa hän saavutti ykkösvahdin roolin. Joukkue nousi lopulta heti seuraavalla kaudella Serie B:hen, jonka jälkeen Bucci siirtyi kaudella 1992–1993 AC Reggianaan. Vakuuttavien otteiden myötä Parma osti entisen maalivahtinsa takaisin vuonna 1993. Bucci pelasi joukkueen ykkösvahtina kolmen kauden ajan Serie A:ssa. Hän joutui kuitenkin varavahdin rooliin kun tuolloin vasta 18-vuotias Gianluigi Buffon syrjäytti kokeneemman Buccin. Hän siirtyi kesken kauden pelaamaan lainalle Perugiaan, jossa peliaikaa tuli 17 ottelun verran. Lainan päätyttyä Bucci siirtyi kauden 1997–1998 alussa Torinoon, jossa hän nousi uudelleen ykkösvahdin rooliin. Bucci pelasi joukkueessa aina kauteen 2002–2003 asti, jonka jälkeen hän siirtyi yhdeksi kaudeksi Empoliin, josta matka jatkui takaisin Parmaan. Vanhassa seurassa Bucci nousi ykkösvahdin rooliin, jossa hän pelasi aina kauteen 2007–2008 asti. Bucci siirtyi vielä kaudeksi 2008–2009 Napoliin, jossa hän pelasi yhden ottelun ennen uransa päättämistä.
Saavutukset

Uefa Cup: 1995
Piazza Venezia

Piazza Venezia
Piazza Venezia on yksi Rooman keskeisimmistä aukioista. Aukiota reunustavat entinen Venetsian kardinaalin palatsi Palazzo Venezia,  Italian yhdistymisen kunniaksi rakennettu Vittorio Emanuel II:n muistomerkki, Napoleonin äidin Letizia Bonaparten käytössä ollut Palazzo Bonaparte sekä vakuutusyhtiö Assicurazioni Generalin Palazzo delle Assicurazioni Generali.
Piazza Venezia on yksi Rooman liikenteen tärkeimmistä solmukohdista. Aukiolta alkavia tai sinne päättyviä katuja ovat muun muassa Via del Corso, Via dei Fori Imperiali ja Via del Teatro di Marcello. Piazza Venezialta Colosseumille johtavan Via dei Fori Imperialin rakennutti Italian diktaattori Benito Mussolini vuonna 1932. Tietä käytettiin Mussolinin järjestämiin sotilasparaateihin ja hän itse piti puheita Palazzo Venezian parvekkeelta aukiolla olleelle väkijoukolle.
Palazzo Venezia
Palazzo delle Assicurazioni Generali
Palazzo Bonaparte
Vittorio Emanuel II:n muistomerkki
Aiheesta muualla

Kuvia tai muita tiedostoja aiheesta Piazza Venezia Wikimedia Commonsissa
Peltomaanperä

Peltomaanperä on kylä Pohjois-Pohjanmaalla Raahessa entisen Saloisten kunnanalueella Haapajoen varrella noin viisi kilometriä Saloisista etelään. Haapajärven tekoallas sijaitsee kylän lähistöllä.
Historia

Kylä on saanut nimensä Peltomaan talosta, joka erotettiin Puustin kantatilasta vuonna 1782 Sigfid Heikinpoika Peltomaalle. Kylän vanhin tila on kuitenkin Korpela, jonka perusti Antti Korpela 1760-luvulla. Kylän kolmas vanha tila on Matti Krekilän 1780-luvulla perustama Krekilän tila. Muut kylän talot on aikojen kuluessa lohkottu näistä kolmesta vanhasta tilasta.